钦定古今图书集成/明伦汇编/氏族典/第257卷 > 王允之〈子晞之 孙肇之〉
## 钦定古今图书集成/明伦汇编/氏族典/第257卷 > 王允之〈子晞之 孙肇之〉

按《晋书王舒传》：“舒子允之，字深猷，总角从伯，敦谓为
似己，恒以自随。敦尝夜饮，允之辞醉先卧。敦与钱凤
谋为逆，允之已醒，悉闻其言，虑敦或疑己，便于卧处
大吐，衣面并污。凤既出，敦果照视，见允之卧吐中，以
为大醉，不复疑之。时父舒始拜廷尉，允之求还定省以敦、凤谋议事白舒，舒即与导俱启明帝。及苏峻反”，
允之讨贼有功，封番禺县侯。咸和末，除宣城内史、监
扬州江西四郡事。咸康中，进号西中郎将、假节。寻迁
南中郎将、江州刺史。莅政甚有威惠。卒，谥曰忠。子晞
之嗣。卒，子肇之嗣。